Kýčera (vrch v Malej Fatre, 1166 m)

Kýčera (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je vrch v juhozápadnej časti Malej Fatry, krajinnom celku Fatransko-tatranskej oblasti. Leží nad obcou Rajecká Lesná, približne  juhovýchodne od Rajca.

 Poloha 
Nachádza sa v juhozápadnej časti Malej Fatry, v geomorfologickom podcelku Lúčanská Fatra a jej časti Kýčery. Vrch zasahuje na katastrálne územie mesta Rajec a obce Rajecká Lesná v okrese Žilina, v Žilinskom kraji. Najbližším sídlom je západne situovaná Rajecká Lesná, severozápadne sa nachádza Ďurčiná a Rajec, severne Kamenná Poruba a Kunerad, juhovýchodne Kláštor pod Znievom, južne Vrícko a juhozápadne Fačkov.

 Opis 
Kýčera leží v rázsoche, ktorá vybieha severozápadným smerom z Úplazu () v hlavnom hrebeni Lúčanskej Fatry na Jablonskú (). Severovýchodné svahy klesajú do dolinky Široká, ktorá je vetvou Porubskej doliny a ktorou voda z oblasti odteká Porubským potokom do Rajčanky. Južné svahy sa zvažujú do Rajeckolesnianskej doliny, ktorú odvodňuje potok Lesnianka. Hrebeňom cez vrchol vedie značená turistická trasa.

Západným smerom sa nachádza Baba (), Kukla () a Kýčera (), južným Grúň (), Kľak (), Ostrá skala (), Kútik (), Skalky (), Prípor () a Janková (), východným Kýčera (), Úplaz (), Rajecká skala (), Hnilická Kýčera (), Oselná () a Kopa () a severným Usypaná skala (), Kopaná () a Jablonská ().

 Výhľady 
Vrchol pokrýva súvislý lesný porast, ktorý neumožňuje výhľad. Z vhodných lokalít je možné vidieť okolité vrcholy Malej Fatry, no tiež Súľovské a Strážovské vrchy, Veľkú Fatru a ojedinele aj Západné Tatry.

 Prístup 
 po  žlto značenom chodníku:
 od severozápadu z Ďurčinej 
 od juhovýchodu z Úplazu () v hlavnom hrebeni (križovatka s )

 Referencie 

 Pozri aj 
 Lúčanská Fatra
 Kýčery
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v Lúčanskej Fatre
Kategória:Vrchy v okrese Žilina
Kategória:Rajecká Lesná
Kategória:Rajec